open-index/open-wikipedia-markdown huggingface dataset:
প্যাটন (চলচ্চিত্র)

***প্যাটন*** ১৯৭০ সালে নির্মিত একটি মার্কিন চলচ্চিত্র। দ্বিতীয় বিশ্বযুদ্ধে মার্কিন সামরিক বাহিনীর জেনারেল জর্জ এস প্যাটন-কে ঘিরে এর কাহিনী রচিত হয়। প্যাটনের ভূমিকায় অভিনয় করেন জর্জ সি স্কট। চলচ্চিত্র ইতিহাসের সবচেয়ে সফল চরিত্র রূপায়নের অন্যতম উদাহরণ হিসেবে স্কটের অভিনয় স্বীকৃত হয়ে আছে।

ছবিটির পরিচালক ফ্রাংকলিন শ্যাফনার। প্যাটন ১৯৭০ সালে শ্রেষ্ঠ চলচ্চিত্রের জন্যে অস্কার পুরস্কার জয় করে।

## তথ্যসূত্র

## বহিঃসংযোগ

*
*
* 
* Opening Speech from the Movie in Text, Audio and Video from AmericanRhetoric.com

বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:দ্বিতীয় বিশ্বযুদ্ধের চলচ্চিত্র
বিষয়শ্রেণী:জার্মানির পটভূমিতে চলচ্চিত্র
বিষয়শ্রেণী:জেরি গোল্ডস্মিথ সুরারোপিত চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:মার্কিন ঐতিহাসিক চলচ্চিত্র
বিষয়শ্রেণী:মার্কিন যুদ্ধভিত্তিক নাট্য চলচ্চিত্র
বিষয়শ্রেণী:১৯৪০-এর দশকের পটভূমিতে চলচ্চিত্র
বিষয়শ্রেণী:সিসিলির পটভূমিতে চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:ফ্রান্সিস ফোর্ড কোপলার চিত্রনাট্য
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
করিমন বেওয়া (নাটক)

**করিমন বেওয়া** আনিসুল হক রচিত  এবং মোস্তফা সরোয়ার ফারুকী পরিচালিত একটি বাংলা নাটক।

বাস্তব কাহিনী অবলম্বনে এটি গড়ে উঠেছে। এর কেন্দ্রীয় চরিত্র বাংলাদেশের অন্যতম নারী মুক্তিযোদ্ধা তারামন বিবি। এই চরিত্রে অসাধারণ অভিনয়ের জন্য অভিনেত্রী নাজমা আনোয়ার
বাচসাস পুরস্কার লাভ করেন।

## তথ্যসূত্র

বিষয়শ্রেণী:বাংলা নাটক
মুক্তির গান

***মুক্তির গান*** তারেক মাসুদ ও ক্যাথরিন মাসুদ পরিচালিত বাংলাদেশের মুক্তিযুদ্ধভিত্তিক একটি প্রামাণ্যচিত্র। এটি মুক্তি পায় ১৯৯৫ সালে। এই প্রামাণ্যচিত্র জাতীয় ও আন্তর্জাতিক পর্যায়ে পুরস্কৃত ও প্রশংসিত হয়।

## নির্মাণ-নেপথ্য
মার্কিন চলচ্চিত্র নির্মাতা লিয়ার লেভিন ১৯৭১ সালে বাংলাদেশের মুক্তিযুদ্ধের উপর একটি ডকুমেন্টারি নির্মাণের অভিপ্রায়ে এদেশের একদল সাংস্কৃতিক কর্মীর সঙ্গ নেন। *বাংলাদেশ মুক্তি সংগ্রামী শিল্পী সংস্থা* নামের দলের এই সদস্যরা বিভিন্ন জায়গায় ঘুরে ঘুরে মুক্তিযোদ্ধা ও শরণার্থীদের দেশাত্মবোধক ও সংগ্রামী গান শুনিয়ে উজ্জীবিত করতেন। এই শিল্পীদের সাথে থেকে লেভিন প্রায় ২০ ঘণ্টার ফুটেজ সংগ্রহ করেন। যুদ্ধের শেষ দিকে তিনি যুক্তরাষ্ট্রে ফিরে যান। আর্থিক পৃষ্ঠপোষকতার অভাবে তিনি ডকুমেন্টারি তৈরি করতে পারেননি।

দীর্ঘ দুই দশক পর ১৯৯০ সালে তারেক ও ক্যাথরিন মাসুদ নিউইয়র্কে লেভিনের কাছ থেকে এই ফুটেজ সংগ্রহ করেন। এ থেকে একটি পূর্ণাঙ্গ চলচ্চিত্র নির্মাণের জন্য তারা আরো বিভিন্ন উৎস থেকে মুক্তিযুদ্ধের নানা সংরক্ষিত উপাদান সংগ্রহ করেন, বিশ বছর আগের সেই শিল্পীদের সাথে যোগাযোগ করেন। লেভিনের কাছ থেকে প্রাপ্ত ফুটেজের সাথে সংগৃহীত অন্যান্য উপাদান যোগ করে ছবিটি নির্মিত হয়।

## সঙ্গীত
বাংলাদেশের বিভিন্ন শিল্পী মুক্তির গানে কণ্ঠ দিয়েছেন। গানে কণ্ঠ দিয়েছেন বিপুল ভট্টাচার্য, দেবব্রত চৌধুরী, দুলাল চন্দ্র শীল, নায়লা খান, লতা চৌধুরী, লুবনা মরিয়ম, মাহমুদুর রহমান বেণু, শাহীন সামাদ, শারমিন মুরশিদ, স্বপন চৌধুরী, এবং তারিক আলী। ছবিতে ব্রিগেডিয়ার জেনারেল (অব.) গিয়াসউদ্দিন চৌধুরী, আমিনুল হক চৌধুরী এবং নাম না জানা অনেক মুক্তিযোদ্ধারা অংশগ্রহণ করেন।

## সম্মাননা
;দক্ষিণ এশিয়া চলচ্চিত্র পুরস্কার
* **বিজয়ী:** বিশেষ উল্লেখ পুরস্কার - তারেক মাসুদ ও ক্যাথরিন মাসুদ

;জাতীয় চলচ্চিত্র পুরস্কার, ১৯৯৫ (বাংলাদেশ)

* **বিজয়ী:** শ্রেষ্ঠ স্বল্পদৈর্ঘ্য চলচ্চিত্র - তারেক মাসুদ ও ক্যাথরিন মাসুদ

## তথ্যসূত্র

## বহিঃসংযোগ
* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রামাণ্য চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:তারেক মাসুদ পরিচালিত চলচ্চিত্র
বিষয়শ্রেণী:ক্যাথরিন মাসুদ পরিচালিত চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:ক্যাথরিন মাসুদ প্রযোজিত চলচ্চিত্র
বিষয়শ্রেণী:শ্রেষ্ঠ স্বল্পদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৯০-এর দশকের প্রামাণ্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের গান
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
মারিও কেম্পেস

**মারিও কেম্পেস** (জন্ম জুলাই ১৫, ১৯৫৪) একজন আর্জেন্টিনীয় ফুটবলার। তিনি আর্জেন্টিনার পক্ষে স্ট্রাইকার হিসেবে খেলে ৪৩ ম্যাচে ২০টি গোল করেন। তিনটি বিশ্বকাপ ফুটবল প্রতিযোগিতায় (১৯৭৪, ১৯৭৮ এবং ১৯৮২) তিনি অংশ নেন। তিনি ১৯৭৮ বিশ্বকাপ ফুটবলের সর্বোচ্চ গোলদাতা ছিলেন। ওই বিশ্বকাপে আর্জেন্টিনাকে চ্যাম্পিয়ন করার পেছনে তার ছিল মুখ্য অবদান।

## বহিঃসংযোগ

বিষয়শ্রেণী:১৯৫৪-এ জন্ম
বিষয়শ্রেণী:এরকুলেস ফুটবল ক্লাবের খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:পিচিচি ট্রফি বিজয়ী
বিষয়শ্রেণী:লা লিগার খেলোয়াড়
বিষয়শ্রেণী:কোর্দোবা প্রদেশের (আর্জেন্টিনা) ক্রীড়াবিদ
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:১৯৭৫ কোপা আমেরিকার খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:ফিফা ১০০
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:১৯৭৪ ফিফা বিশ্বকাপের খেলোয়াড়
বিষয়শ্রেণী:১৯৭৮ ফিফা বিশ্বকাপের খেলোয়াড়
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:অস্ট্রীয় ফুটবল বুন্দেসলিগার খেলোয়াড়
বিষয়শ্রেণী:অস্ট্রিয়ায় প্রবাসী ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:কর্দোবা প্রদেশের (আর্জেন্টিনা) ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
দ্য ফ্রেঞ্চ কানেকশন (চলচ্চিত্র)

thumb|চিত্র:দ্য ফ্রেঞ্চ কানেকশন (চলচ্চিত্র) পোস্টার
***দ্য ফ্রেঞ্চ কানেকশন*** ১৯৭১ সালে নির্মিত একটি মার্কিন অ্যাকশন-থ্রিলার চলচ্চিত্র।  পরিচালনা করেন উইলিয়াম ফ্রিড্‌কিন। মাদক পাচারকারীদের বিরুদ্ধে নিউ ইয়র্ক পুলিশ বিভাগের দুই অফিসারের তত্পরতাকে ঘিরে এর কাহিনী রচিত। মূল ভূমিকায় অভিনয় করেন জীন হ্যাকম্যান ও রয় শাইডার। *দ্য ফ্রেঞ্চ কানেকশন* ১৯৭১ সালে শ্রেষ্ঠ চলচ্চিত্রের জন্যে অস্কার পুরস্কার জয় করে।

## তথ্যসূত্র

বিষয়শ্রেণী:মার্কিন চলচ্চিত্র
বিষয়শ্রেণী:১৯৭১-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:এদ্‌গার পুরস্কার বিজয়ী
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:মার্কিন পুলিশ গোয়েন্দা চলচ্চিত্র
বিষয়শ্রেণী:ব্রুকলিনের পটভূমিতে চলচ্চিত্র
বিষয়শ্রেণী:সত্য ঘটনা অবলম্বনে মারপিটধর্মী চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন নব্য-নোয়ার চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
এক্সটেনসিভ মার্কআপ ল্যাংগুয়েজ

**এক্সটেনসিভ মার্কআপ ল্যাংগুয়েজ** বা XML একটি সাধারণ ব্যবহার উপযোগী মার্কআপ ল্যাংগুয়েজ, যা দ্বারা বিভিন্ন ধরনের ডাটা বর্নণা করা যায়। মুলত, XML হলো ডাটা বর্ণনা করার একটি মাধ্যম।
এটি স্ট্যান্ডার্ড জেনারেল মার্কআপ ল্যাংগুয়েজের (SGML) সরল সাবসেট। XML এর মৌলিক ইউনিট হলো ক্যারেকটার। এই অক্ষর গুলো অবশ্যই ইউনির্ভাসাল ক্যারেকটার সেটের (UTF ) অন্তর্ভুক্ত হতে হবে। 
XML ফাইলে সকল তথ্য টেক্সট আকারে থাকে। আর টেক্সটের ফাঁকে থাকে মার্কআপ ল্যাংগুয়েজ, যা বিভিন্ন তথ্যগুলোকে আলাদা করে। এই মার্কআপ গুলোই XML ফাইলের ট্রি কাঠামো দান করে, যেখানে প্রতিটি নোডের এক বা একাধিক নিজস্ব বৈশিষ্ট্য থাকতে পারে।

XML ফাইল একটি ডাটাবেসের মত ডাটাকে সংরক্ষণ করে। XML-এর প্রধান কাজ হল বিভিন্ন সিস্টেমের মধ্যে তথ্য আদান প্রদানকে সহজ করা, বিশেষ করে যেসব সিস্টেম ইন্টারনেট দ্বারা সংযুক্ত।

XML ফাইলের একটা উদাহরণ এখানে দেয়া যেতে পারে।
 
  
      মোহন মিয়া
      12-12-1988
      
            চানতলা
            বকুলগর
            বকুলগর
            কুমিল্লা
      
  
  
      জরিনা বিবি
      16-09-1992
      
            মধুপুর
            সুখতলী
            সুখতলী
            দিনাজপুর
      
  
 

এখানে একটি শ্রেণী নোডের চাইল্ড হিসেবে আছে দুটি ছাত্র নোড। প্রতিটি ছাত্র নোডের আবার একাধিক চাইল্ড নোড আছে। যেমন, নাম একটি চাইল্ড নোড।

ছাত্র নোডের একটি অ্যাট্রিবিউট আছে: আইডি।

একটি ভ্যালিড XML ফাইলের বৈশিষ্ট্য হচ্ছে:
1। এর প্রতিটি ট্যাগ অবশ্যই একটি ক্লোজিং ট্যাগ দিয়ে শেষ হবে। ক্লোজিং ট্যাগের নাম হবে ওপেনিং ট্যাগের নামের আগে একটি "/" যোগ করে। যেমন,  ট্যাগটি  ট্যাগ দিয়ে শেষ হবে।

2। আর প্রতিটি অ্যাট্রিবিউট ডাবল কোটেশনে বন্ধ থাকতে হবে। যেমন: আইডি="1"।

3। এবং একাধিক নোড ওভারল্যাপ করতে পারবে না, হয় একটি নোড সম্পূর্ণ অন্য একটি নোডের অভ্যন্তরে থাকবে, অথবা সম্পূর্ণ বাইরে থাকবে। আংশিক ভেতরে ও আংশিক বাইরে থাকতে পারবে না।

## তথ্যসূত্র

বিষয়শ্রেণী:মার্কআপ ভাষা
বিষয়শ্রেণী:কারিগরি যোগাযোগ
বিষয়শ্রেণী:অ্যাপ্লিকেশন লেয়ার প্রোটোকল
বিষয়শ্রেণী:কম্পিউটার ফাইল ফরমেট
মার্কআপ ভাষা

thumb|এইচটিএমএল মার্কআপ ভাষা
**মার্কআপ ল্যাংগুয়েজ** এই শব্দ দুইটি বর্তমানে ওয়েব পেইজ তৈরি করার ভাষা এইচটিএমএল এর জন্য ব্যবহার করা হয়। এর দ্বারা এইচটিএমএল এর মূল নীতিমালা নির্ধারণ করা হয়। প্রকাশিত বিষয়ের অন্তরালে এইচটিএমএল এর লেখক এবং এইচটিএমএল প্রকাশক অর্থাৎ ইন্টারনেট ব্রাউজার এই "'মার্কআপ ল্যাংগুয়েজ"' অনুসরণ করে। Mark-Up Language এর বাংলা আভিধানিক অর্থ হচ্ছে **অতিরিক্ত ভাষা**। আমরা ওয়েব পেইজে যে সকল বিষয় বস্তু দেখে থাকি এর চেয়ে অনেক  বেশি বিষয় এইচটিএমএল লেখা হয়। আর এই অতিরিক্ত লেখা বা ভাষা-ই হচ্ছে **মার্কআপ ল্যাংগুয়েজ**। মার্কআপ এ অতিরিক্ত তথ্য টেক্সটের কাঠামো বা উপস্থাপনাকে সংজ্ঞায়িত করে। মার্কআপ গুলো মূল টেক্সটের সাথে মিশে থাকে এবং ইন্টারনেট ব্রাউজার-এ তা প্রদর্শিত হয় না। মার্কআপ ল্যাংগুয়েজের সবচেয়ে ভাল উদাহরণ হল হাইপার টেক্সট মার্কআপ ল্যাংগুয়েজ। ঐতিহাসিক ভাবে, হাতে লেখা পুস্তক প্রকাশনা-র সময় কালে মার্কআপ শব্দটি ব্যবহার হত লেখক ও সম্পাদকের সাথে সমন্নয় সাধনের জন্য।

বিষয়শ্রেণী:প্রোগ্রামিং ভাষা
বিষয়শ্রেণী:মার্কআপ ভাষা
বিষয়শ্রেণী:রৌপ ভাষা
বিষয়শ্রেণী:মার্কিন উদ্ভাবন
পাওলো রসি

**পাওলো রসি** (, ;; ২৩ সেপ্টেম্বর ১৯৫৬ – ৯ ডিসেম্বর ২০২০) একজন ইতালীয় পেশাদার ফুটবল খেলোয়াড় ছিলেন। ভক্তদের কাছে **পাবলিতো** এবং **তোরেরো** ডাকনামে পরিচিত রসি তার খেলোয়াড়ি জীবনের অধিকাংশ সময় ভিচেনৎসা এবং জুভেন্টাসের হয়ে একজন আক্রমণভাগের খেলোয়াড় হিসেবে খেলেছিলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছিলেন।

১৯৬১–৬২ মৌসুমে, ইতালীয় ফুটবল ক্লাব সান্তা লুসিয়ার যুব পর্যায়ের হয়ে খেলার মাধ্যমে মারাদোনা ফুটবল জগতে প্রবেশ করেছিলেন এবং পরবর্তীতে আম্ব্রোসিয়ানা, সান মিচেলে এবং জুভেন্টাসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৭৩–৭৪ মৌসুমে, ইতালীয় ফুটবল ক্লাব জুভেন্টাসের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; যদিও তিনি ইয়ুভেন্তুসের হয়ে একটিও লিগ ম্যাচে অংশগ্রহণ করেননি, তবে তিনি সেখানে ২ মৌসুম অতিবাহিত করেছিলেন। অতঃপর তিনি ধারে কোমোয় যোগদান করেছিলেন। কোমোয় মাত্র ১ মৌসুমে ৬টি ম্যাচে অংশগ্রহণ করার পর, তিনি ভিচেনৎসায় যোগদান করেছিলেন; যেখানে জিওভান বাত্তিস্তা ফাব্রির অধীনে তিনি ১৯৭৬–৭৭ সেরিয়ে বি শিরোপা জয়লাভ করেছিলেন। ভিচেনৎসার হয়ে ৩ মৌসুমে সকল প্রতিযোগিতায় ৯৪ ম্যাচে ৬০টি গোল করার পর, তিনি ধারে আরেক ইতালীয় ক্লাব পেরুজায় যোগদান করেছিলেন। পরবর্তীতে, তিনি জুভেন্টাস (দ্বিতীয়বারের মতো) এবং এসি মিলানের হয়ে খেলেছিলেন। ইয়ুভেন্তুসের হয়ে দ্বিতীয়বার খেলার সময় তিনি ২টি লিগ শিরোপা জয়লাভ করেছিলেন। সর্বশেষ ১৯৮৬–৮৭ মৌসুমে, তিনি এল্লাস ভেরোনায় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।

১৯৭৭ সালে, রসি ইতালির হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৪৮ ম্যাচে ২০টি গোল করেছিলেন। তিনি ইতালির হয়ে ৩টি ফিফা বিশ্বকাপ (১৯৭৮, ১৯৮২ এবং ১৯৮৬) অংশগ্রহণ করেছিলেন।

ব্যক্তিগতভাবে, রসি বেশ কিছু পুরস্কার জয়লাভ করেছিলেন, যার মধ্যে ১৯৮২ সালে বালোঁ দর এবং ১৯৭৮ সালে ফিফা বিশ্বকাপ সিলভার বল জয় অন্যতম। এছাড়াও তিনি ফিফার প্রতিষ্ঠার শতবর্ষ উপলক্ষে প্রকাশিত ফিফা ১০০ তালিকায় স্থান পেয়েছেন। দলগতভাবে, ঘরোয়া ফুটবলে, রসি সর্বমোট ৭টি শিরোপা জয়লাভ করেছেন, যার মধ্যে ১টি ভিচেনৎসার হয়ে এবং ৬টি ইয়ুভেন্তুসের হয়ে জয়লাভ করেছিলেন। অন্যদিকে আন্তর্জাতিক প্রতিযোগিতায়, সর্বমোট ১টি শিরোপা জয়লাভ করেছেন; যা হচ্ছে এনৎসো বেয়ারৎসতের অধীনে ১৯৮২ ফিফা বিশ্বকাপের শিরোপা জয়।

## তথ্যসূত্র

## বহিঃসংযোগ
*  
* এফআইজিসি.আইটি-এর পাওলো রসি  

বিষয়শ্রেণী:১৯৫৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ইতালির পুরুষ আন্তর্জাতিক ফুটবলার
বিষয়শ্রেণী:ইতালীয় ফুটবলার
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:কমো ১৯০৭-এর খেলোয়াড়
বিষয়শ্রেণী:ভিচেনৎসা ভির্তুসের খেলোয়াড়
বিষয়শ্রেণী:পেরুজা কালচোর খেলোয়াড়
বিষয়শ্রেণী:এসি মিলানের খেলোয়াড়
বিষয়শ্রেণী:এল্লাস ভেরোনা ফুটবল ক্লাবের খেলোয়াড়
বিষয়শ্রেণী:১৯৭৮ ফিফা বিশ্বকাপের খেলোয়াড়
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:বালোঁ দর বিজয়ী
বিষয়শ্রেণী:ফিফা ১০০
বিষয়শ্রেণী:ইউরোপীয় বর্ষসেরা ফুটবলার
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
এডিনবরা ফেস্টিভাল

থাম্ব|জর্জ স্কয়ারের এডিনবার্গ উৎসব
**এডিনবরা ইন্টারন্যাশনাল ফেস্টিভ্যাল** হচ্ছে স্কটল্যান্ডের এডিনবরায় অনুষ্ঠিত একটি আন্তর্জাতিক সাংস্কৃতিক উৎসব। এই উৎসব ১৯৪৭ সাল থেকে শুরু হয়েছিল। সাধারণত প্রতি বৎসর মধ্য আগস্টের তিন সপ্তাহ জুড়ে এই উৎসব অনুষ্ঠিত হয়। উৎসবের সাধারণ পরিচালকের আমন্ত্রণে সারা পৃথিবী থেকে অপেরা, নাটক, সঙ্গীত (মূলত: উচ্চাঙ্গ সঙ্গীত) এবং নৃত্য শিল্পীরা তাদের অনুষ্ঠান প্রদর্শন করেন।

## আরও দেখুন
Miller, E., *The Edinburgh International Festival, 1947 - 1996*, Scolar Press, Aldershot, 1996
Bruce, G., *Festival in the North: Story of the Edinburgh International Festival of the Arts*, Hale, 1975

## বহিঃসংযোগ

* দাপ্তরিক ওয়েবসাইট
* এডিনবরা ফেস্টিভাল গাইড
* ''দ্য স্কটস্ম্যান''
* ''EdinburghGuide.com''
* ফেস্ট ম্যাগাজিন, এডিনবরা ফেস্টিভাল বিষয়ক ম্যাগাজিন
* থ্রী উইক্‌স  এডিনবরা ফেস্টিভাল গাইড

বিষয়শ্রেণী:স্কটল্যান্ডের সংস্কৃতি
মন্টেরি পপ উৎসব

থাম্ব|মন্টেরী পপ ফেস্টিভ্যালে গান গাইছেন এক শিল্পী
**মন্টেরী পপ ফেস্টিভ্যাল** বা মন্টেরী ইন্টারন্যাশনাল পপ মিউজিক ফেস্টিভ্যাল অনুষ্ঠিত হয়েছিল জুন ১৬-১৮, ১৯৬৭ সালে মন্টেরী, ক্যালিফোর্নিয়ার মন্টেরী কাউন্টি ফেয়ার গ্রাউন্ডে। এই ফেস্টিভ্যালের উদ্যোক্তা ছিলেন প্রযোজক লোউ এডলার, জন ফিলিপ, এলান প্যারিসার এবং পাবলিসিস্ট ডেরেক টেইলর। দ্য বীটল্‌স এবং দি বীচ বয়েজ দল দুটি এই ফেস্টিভ্যাল বোর্ডের সদস্য ছিল।

এই ফেস্টিভ্যালে যারা সঙ্গীত পরিবেশন করেছিলেন তাদের মধ্যে একমাত্র পণ্ডিত রবি শংকর ছাড়া আর কোন শিল্পী সম্মানী নেননি। পণ্ডিত রবি শংকর তিন হাজার ডলার সম্মানী নিয়েছিলেন। অনুষ্ঠান হতে প্রাপ্ত সমুদয় অর্থ কল্যাণমূলক কাজে দান করা হয়েছিল। প্রায় দুই লক্ষ দর্শক শ্রোতা এই উৎসবে যোগ দিয়েছিলেন। মনে করা হয় যে সঙ্গীতের ইতিহাসে সবচেয়ে জনপ্রিয় উৎসব।

বিষয়শ্রেণী:মার্কিন যুক্তরাষ্ট্র
বিষয়শ্রেণী:হিপি আন্দোলন
বিষয়শ্রেণী:ক্যালিফোর্নিয়ার সংস্কৃতি
বিষয়শ্রেণী:মার্কিন যুক্তরাষ্ট্রের পপ সঙ্গীত উৎসব
বিষয়শ্রেণী:মার্কিন যুক্তরাষ্ট্রের রক উৎসব
ম্যাডিসন স্কোয়ার গার্ডেন

থাম্ব|ম্যাডিসন স্কয়ার গার্ডেনের বাইরের দৃশ্য
**মেডিসন স্কোয়ার গার্ডেন** দি গার্ডেন নামে পরিচিত এটি হচ্ছে নিউ ইয়র্ক শহরের একটি বিখ্যাত ক্রীড়াকেন্দ্র। এর কিছু মূল তথ্য নিচে দেয়া হলো-

* অবস্থান : ৪ পেনসিলভ্যানিয়া প্লাজা, নিউ ইয়র্ক সিটি, নিউ ইয়র্ক ১০০০১
* উদ্বোধন : ১৯৬৮ সাল
* মালিক ও অপারেটর : কেবলভিশন (মেডিসন স্কোয়ার গার্ডেন নেটওয়ার্ক)
* নির্মাণ ব্যয় : ১২৩ মিলিয়ন মার্কিন ডলার
* স্থপতি : চার্লস লাকম্যান এসোসিয়েটস ও এলারবী বেকেট
* ফ্র্যাঞ্চাইজ ভাড়াটে :
** নিউ ইয়র্ক নিকস্ ( এন.বি.এ)
** নিউ ইয়র্ক লিবার্টি (ডব্লিউ.এন.বি.এ)
** নিউ ইয়র্ক রেঞ্জার্স (এন.এইচ.এল)
** নিউ ইয়র্ক এক্সপানশান ( এন.এল.এল)

## তথ্য উৎস:

বিষয়শ্রেণী:নিউইয়র্ক
বিষয়শ্রেণী:ডাব্লিউডাব্লিউই
রয়াল ফেস্টিভাল হল

**রয়েল ফেস্টিভ্যাল হল** হচ্ছে ইংল্যান্ডের লন্ডন শহরে টেমস্ নদীর দক্ষিণ তীরে অবস্থিত একটি হল। এখানে মূলত: কনসার্ট, অপেরা সহ বিভিন্ন ধরনের কনফারেন্স অনুষ্ঠিত হয়। হলটি ৩ মে, ১৯৫১ সালে উদ্বোধন করা হ্য়। এটি লন্ডনের একটি গ্রেড-১ লিস্টিং বিল্ডিং। বর্তমানে লন্ডনের আর্ট কাউন্সিলের দ্বায়িত্বে সাউথ ব্যাংক সেন্টার এটি পরিচালিত হচ্ছে।

## বহিঃসংযোগ
* Southbank Centre website (Bookings for RFH, Queen Elizabeth Hall, Purcell Room and The Hayward)
* Fluid Structures (Engineers for the new entrance canopies)
* Allies and Morrison website (Architects of 2003-7 upgrades)
* The Guardian of 13 October 1949 on the laying of the foundation stone
* http://www.flickr.com/groups/southbankcentre/ (A Flickr group dedicated to pictures of the Southbank Centre)

বিষয়শ্রেণী:লন্ডনের ভবন ও স্থাপনা
জোয়েল শের্ক

**জোয়েল শের্ক**  (; ২৭ মে ১৯৪৬ – ১৬ মে ১৯৮০) একজন ফরাসি তাত্ত্বিক পদার্থবিদ ছিলেন যিনি স্ট্রিং থিওরি এবং সুপারগ্রাভিটি নিয়ে গবেষণা করেছিলেন। 

তিনি জন শোয়ার্জের সাথে একোল নরমাল সুপেরিয়োরে কাজ করার সময় দেখেন যে, স্ট্রিং তত্ত্ব যেসব রহস্যময় বার্তাবাহী কণিকার অস্তিত্ব ঘোষণা করে। যাদেরকে বিজ্ঞানীরা অবাঞ্ছিত এবং স্ট্রিং তত্ত্বের ত্রুটি হিসাবে বিবেচনা করেছিলেন। সেগুলি আসলে মহাকর্ষের সাথে সংশ্লিষ্ট মৌল কণা গ্রাভিটনের অনুরূপ। এভাবে ১৯৭৪ সালে তারা আবিষ্কার করেন যে, ফোটন (তাড়িৎ-চৌম্বক বলের কণা), দুর্বল গজ বোসন (দুর্বল নিউক্লীয় বলের কণা), গ্লুয়ন (সবল নিউক্লীয় বলের কণা) এবং গ্রাভিটন (মহাকর্ষ বলের কণা); অর্থাৎ যাবতীয় বলকণা তথা বলসমূহকে স্ট্রিং তত্ত্ব ব্যাখ্যা করতে পারে। অর্থাৎ এটিই সেই বহুল প্রত্যাশিত কোয়ান্টায়িত মহাকর্ষ তত্ত্ব।

১৯৭৯ সালে স্ত্রীর সাথে বিবাহবিচ্ছেদ হলে শের্ক আত্মহত্যা করেন।

একোল নরমাল সুপেরিয়োর-এর উচচ-শক্তি তত্ত্বের পাঠাগার লাবোরাতোয়ার দ্য ফিজিক তেওরিক তার নামে উৎসর্গীকৃত।

## তথ্যসূত্র

বিষয়শ্রেণী:ফরাসি পদার্থবিজ্ঞানী
বিষয়শ্রেণী:১৯৭৯-এ মৃত্যু
বিষয়শ্রেণী:১৯৪৬-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:১৯৮০-এ আত্মহত্যা
নাদিম আসলাম

**নাদিম আসলাম** একজন ব্রিটিশ ঔপন্যাসিক। তিনি পাকিস্তানি বংশোদ্ভূত। তার শ্রেষ্ঠ উপন্যাস ম্যাপ্‌স ফর লস্ট লাভার্স ২০০৪ সালে প্রকাশিত হয়, এবং সমালোচকদের দ্বারা বহুল প্রশংসিত হয়।

ইংল্যান্ডের উত্তরাঞ্চলে একটি পাকিস্তানি অভিবাসী সমাজকে ঘিরে এই বইয়ের কাহিনী। বইটি লিখতে আসলামের এক দশকের অধিক সময় লেগেছিল।

## গ্রন্থপঞ্জি
* মৌসুম অব দ্যা রেইনবার্ডস (১৯৯৩)
* ম্যাপস ফর লস্ট লাভারস (২০০৪)
* দ্যা ওয়াস্টেড ভিজিল (২০০৮)
* লেইলা ইন দ্যা ওয়াল্ডারনেস (ছোট গল্প) ২০১০ সালে প্রকাশিত
* দ্যা ব্লাইন্ড ম্যানস গার্ডেন (২০১৩)

## পুরস্কার
* *মৌসুম অব দ্যা রেইনবার্ডস* এর জন্য 
**বিট্টি ট্রাস্ক এ্যাওয়ার্ড - ১৯৯৪
** দ্যা অথোরস ক্লাব ফার্স্ট নবেল এ্যাওয়ার্ড - ১৯৯৩
** দ্যা মেইন অন সানডে/জন লিউলেন রাইন প্রাইজ (বাছাই) - ১৯৯৪
** কস্টা বুক এ্যাওয়ার্ড (বাছাই) - ১৯৯৪
* *ম্যাপস ফর লস্ট লাভার* এর জন্য
** দ্যা ইনকোর এ্যাওয়ার্ড - ২০০৫
** দ্যা ক্রিয়ামা প্যাসিফিক রিম বুক প্রাইক - ২০০৫
** ব্রিটিশ বুক এ্যাওয়ার্ডস ডেসিবল রাইটার অব দ্যা ইয়ার (বাছাই) - ২০০৬
** ইন্টারন্যাশনাল আইএমপ্যাক ডাবলিন লিটারেসি এ্যাওয়ার্ড - (বাছাই) - ২০০৬
**দ্যা ব্লাইন্ড ম্যানস গার্ডেন*
**ডিএসসি প্রাইজ ফর সাউথ এশিয়ান লিটারেচার (বাছাই) - ২০১৪
*এনিথিং এলস এর জন্য
**২০১৪ উইন্ডহাম-ক্যাম্পবেল লিটারেচার প্রাইজ (গল্প), বিশ্বের বৃহত্তম মূল্যবান পুরস্কার মার্কিন ডালার $১৫০,০০০।

## তথ্যসূত্র

বিষয়শ্রেণী:ব্রিটিশ ঔপন্যাসিক
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:ব্রিটিশ পুরুষ ঔপন্যাসিক
বিষয়শ্রেণী:২০শ শতাব্দীর ব্রিটিশ লেখক
বিষয়শ্রেণী:পাকিস্তানি বংশোদ্ভূত ব্রিটিশ লেখক
বিষয়শ্রেণী:পাকিস্তানি ঔপন্যাসিক
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যুক্তরাজ্যে পাকিস্তানি অভিবাসী
বিষয়শ্রেণী:২০শ শতাব্দীর ব্রিটিশ পুরুষ লেখক
বিষয়শ্রেণী:২১শ শতাব্দীর ব্রিটিশ পুরুষ লেখক
টিমোথি মো

**টিমোথি মো** (Timothy Mo)(জন্ম ডিসেম্বর ৩০, ১৯৫০, হংকং) একজন চীনা বংশোদ্ভূত ব্রিটিশ ঔপন্যাসিক। মো অক্সফোর্ড বিশ্ববিদ্যালয়ে পড়াশোনা করেন। ঔপনেবিশকতাবাদ ও তার ফলশ্রুতি মো'র সাহিত্যকর্মের একটি গুরুত্বপূর্ণ বিষয়বস্তু। তার শ্রেষ্ঠ উপন্যাসের মধ্যে রয়েছে সাওয়ার সুইট, এন ইন্সুলার পজেশান, দ্য রিডান্ডেন্সি অফ কারেজ, এবং রেনেগেড অর হ্যালো২। প্রথমোক্ত তিনটি বই বুকার পুরস্কারের জন্যে মনোনীত হয়।

## তথ্যসূত্র

বিষয়শ্রেণী:ব্রিটিশ ঔপন্যাসিক
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:ব্রিটিশ পুরুষ ঔপন্যাসিক
বিষয়শ্রেণী:জেমস টেইট ব্ল্যাক মেমোরিয়াল পুরস্কার প্রাপক
বিষয়শ্রেণী:ব্রিটিশ এশীয় লেখক
বিষয়শ্রেণী:সেন্ট জনস কলেজ, অক্সফোর্ডের প্রাক্তন শিক্ষার্থী
বিষয়শ্রেণী:২০শ শতাব্দীর ব্রিটিশ পুরুষ লেখক
বিষয়শ্রেণী:২১শ শতাব্দীর ব্রিটিশ পুরুষ লেখক
ওয়ালেস স্টেগ্‌নার

**ওয়ালেস স্টেগ্‌নার** (ইংরেজিঃ Wallace Stegner) (ফেব্রুয়ারি ১৮, ১৯০৯ — এপ্রিল ১৩, ১৯৯৩) একজন বিখ্যাত মার্কিন ঔপন্যাসিক, প্রায়ই "পশ্চিমী লেখকদের ডিন" বলা হয়।  তার সাহিত্যে তিনি মার্কিন যুক্তরাষ্ট্রের পশ্চিমা অংগরাজ্যগুলোর সমাজ ও ইতিহাস পর্যালোচনা করেছেন। এবিধায় উচ্চ মার্গের ওয়েস্টার্ন সাহিত্যের একজন কর্নধার হিসেবে তাকে বিবেচনা করা হয়। তার শ্রেষ্ঠ উপন্যাস এঙ্গেল অফ রিপোজ ১৯৭২-এ পুলিটজার পুরস্কার  ও ১৯৭৭-এ ন্যাশনাল বুক অ্যাওয়ার্ড জয় করে।

## তথ্যসূত্র

বিষয়শ্রেণী:মার্কিন ঔপন্যাসিক
বিষয়শ্রেণী:১৯০৯-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:মার্কিন পরিবেশবাদী
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:কথাসাহিত্যে পুলিৎজার পুরস্কার বিজয়ী
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর মার্কিন ইতিহাসবিদ
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
কাব্য বিশ্বনাথন

**কাব্য বিশ্বনাথন** (Kaavya Viswanathan) (জন্ম জানুয়ারি ১৬, ১৯৮৭) একজন বিতর্কিত, নবীন, ভারতীয় বংশোদ্ভূত মার্কিন সাহিত্যিক। তিনি ভারতীয় বংশোদ্ভূত এবং হার্ভার্ড বিশ্ববিদ্যালয়ে অধ্যয়নরত। ২০০৬ সালে তার প্রথম উপন্যাস হাঊ ওপাল মেহতা গট কিস্ট, গট ওয়াইল্ড এন্ড গট আ লাইফ প্রকাশিত হয় এবং বিপুল বিতর্কের সম্মুখীন হয়। বিশ্বনাথনের বিরুদ্ধে অন্যের লেখা চুরির অভিযোগ আনা হয়, বিশেষত মেগান ম্যাক্ক্যাফার্টি নামক আরেক লেখকের বই থেকে। পরিশেষে বিশ্বনাথনের প্রকাশক লিট্‌ল, ব্রাঊন বইটির সমস্ত কপি বাজার থেকে উঠিয়ে নিতে বাধ্য হয়।

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন সাহিত্যিক
জন ডান্স স্কোটাস

300px|thumb|জন ডান্স স্কোটাস
**জন ডান্স স্কোটাস** () (আনু. ১২৬৬ – ৮ই নভেম্বর, ১৩০৮) ছিলেন একজন ধর্মবেত্তা, দার্শনিক ও যুক্তিবিদ। কারও কারও মতে, তার সময়েই অক্সফোর্ডে ধর্মদর্শন থেকে দর্শন ও বিজ্ঞান কী ভাবে আলাদা, তার অনুপুঙ্খ গবেষণা শুরু হয়। স্কোটাস এর ক্যাথলিক এবং ধর্ম নিরপেক্ষ চিন্তা উভয় এর উপর প্রভাব রয়েছে। যে তত্ব গুলির জন্য তিনি বিখ্যাত তার মধ্যে অন্যতম হচ্ছে “বেদনা”

## তথ্যসূত্র

বিষয়শ্রেণী:যুক্তিবিদ
বিষয়শ্রেণী:স্কটীয় দার্শনিক
বিষয়শ্রেণী:১২৬৬-এ জন্ম
বিষয়শ্রেণী:১৩০৮-এ মৃত্যু
বিষয়শ্রেণী:১৪শ শতাব্দীর দার্শনিক
বিষয়শ্রেণী:১২৬০-এর দশকে জন্ম
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৩শ শতাব্দীর লাতিন ভাষার লেখক
বিষয়শ্রেণী:১৩শ শতাব্দীর দার্শনিক
বিষয়শ্রেণী:ভাষার দার্শনিক
বিষয়শ্রেণী:রোমান ক্যাথলিক দার্শনিক
বিষয়শ্রেণী:স্কলাস্টিক দার্শনিক
বিষয়শ্রেণী:স্কটীয় পণ্ডিত ও শিক্ষায়তনিক
বিষয়শ্রেণী:নাস্তিকতার সমালোচক
প্ল্যাংকের দৈর্ঘ্য

**প্ল্যাংকের দৈর্ঘ্য** হলো প্ল্যাংক একক নামক একক ব্যবস্থায় ব্যবহৃত দৈর্ঘ্যের একক। একে l_P \  দ্বারা সূচিত করা হয়ে থাকে। প্ল্যাংকের দৈর্ঘ্যকে সহজাত একক বলা হয়ে থাকে, কারণ একে তিনটা মৌলিক ভৌত এককের মাধ্যমে প্রকাশ করা যায়: আলোর দ্রুতি, প্ল্যাংকের ধ্রুবক এবং মহাকর্ষ ধ্রুবক।

স্থান-কাল'কে একটা বিস্তীর্ণ চাদর হিসাবে কল্পনা করলে দূর থেকে এটাকে খুবই মসৃণ এবং স্থির মনে হবে। ক্রমান্বয়ে পরিবর্ধিত করলে এর মধ্যে বেশি বেশি বন্ধুরতা পরিলক্ষিত হবে। যদি এই পরিবর্ধন এমন হয় যে, স্থান-কাল চাদরে **প্ল্যাংকের দৈর্ঘ্যে**র সমান ছোট পরিসরও স্পষ্ট হয়ে ওঠে, তাহলে স্থান-কাল চাদরে আমরা বিপুল বিশৃঙ্খলা দেখতে পাব, সঠিকভাবে বললে এটা আসলে কোয়ান্টাম অস্থিরতা যা হাইজেনবার্গের অনিশ্চয়তা নীতির ফলশ্রুতি। প্ল্যাংকের দৈর্ঘ্য হলো এমন ক্ষুদ্রতম দৈর্ঘ্য যার নিচে সাধারণ আপেক্ষিকতা তত্ত্ব এবং কোয়ান্টাম তত্ত্বের মধ্য দ্বন্দ্ব স্পষ্ট হয়ে ওঠে। অর্থাৎ এর চেয়ে ক্ষুদ্রতর পরিসরে সংঘটিত ঘটনাবলী ব্যাখ্যা করতে হলে মহাকর্ষের একটি পূর্ণাঙ্গ কোয়ান্টায়িত তত্ত্ব দরকার যা আজো উদ্ভাবিত হয়নি।

## মান
গাণিতিকভাবে, **প্ল্যাংকের দৈর্ঘ্য** হল
: l_P =\sqrt{\frac{\hbar G}{c^3}} \cong 1.616 24 (12) \times 10^{-35} মিটার

যেখানে:
* \hbar \  হল ডিরাকের ধ্রুবক, প্ল্যাংকের ধ্রুবক কে ২π দিয়ে ভাগ করে এর মান পাওয়া যায় ;
* *G* হল মহাকর্ষ ধ্রুবক;
* *c* হল শূন্য স্থানে আলোর দ্রুতি

বন্ধনীর মধ্যের সংখ্যাদুটি হল এই মানটির শেষ দুই অঙ্কের অনিশ্চয়তা (আদর্শ বিচ্যুতি) ।এসআই এককে, প্ল্যাংকের দৈর্ঘ্য প্রায় ১.৬ × ১০−৩৫ মিটারের সমান। দৃশ্যমান মহাবিশ্বের অনুমিত ব্যাসার্ধ (৭.৪ × ১০২৬ মি বা ৭৮ বিলিয়ন আলোকবর্ষ) হচ্ছে ৪.৬ × ১০৬১ প্ল্যাংকের দৈর্ঘ্য এর সমান।

## তাৎপর্য
স্ট্রিং তত্ত্বে একটি সাধারণ স্ট্রিং এর দৈর্ঘ্য প্ল্যাংকের দৈর্ঘ্যের সমান বিবেচনা করা হয়। সাধারণভাবে এত ক্ষুদ্র পরিসরকে বিবেচনা করার প্রয়োজন না হলেও, কৃষ্ণবিবরের কেন্দ্রে সংঘটিত ঘটনাবলী এবং বৃহৎ বিস্ফোরণের সময় মহাবিশ্বের প্রকৃতি জানতে হলে প্ল্যাংকের দৈর্ঘ্যের পরিসরে হিসাব-নিকাশ করার প্রয়োজন পড়ে।

## আরও দেখুন
* প্ল্যাংক একক

## বহিঃসংযোগ
* জন বেজ, "পদার্থবিজ্ঞানে দৈর্ঘ্যের মাত্রা: প্ল্যাংকের দৈর্ঘ্য"
* জন বেজ, "উচ্চতর মাত্রার বীজগণিত এবং প্ল্যাংক-মাত্রায় পদার্থবিজ্ঞান: প্ল্যাংকের দৈর্ঘ্য"

বিষয়শ্রেণী:কোয়ান্টাম বলবিজ্ঞান
বিষয়শ্রেণী:দৈর্ঘ্যের একক
অকহামের উইলিয়াম

থাম্ব|ডান|অকহামের উইলিয়াম
**অকহামের উইলিয়াম** (আনু. ১২৮৫-১৩৪৯) মধ্যযুগীয় ইংরেজ স্কলাস্টিক দার্শনিক, ফ্রান্সিসকান পুরোহিত, । তিনি ইংল্যান্ডের সারি-র অকহাম গ্রামে জন্ম নেন। অকহাম নামেই তিনি বেশি পরিচিত।
অকহাম ও জন ডান্স স্কোটাস-কে মধ্যযুগের দুই সেরা অধিবিদ (metaphysicist) হিসেবে গণ্য করা হয়।

বিষয়শ্রেণী:ইংরেজ দার্শনিক
বিষয়শ্রেণী:মধ্যযুগীয় দার্শনিক
বিষয়শ্রেণী:১২৮৫-এ জন্ম
বিষয়শ্রেণী:১৩৪৯-এ মৃত্যু
বিষয়শ্রেণী:১২৮৭-এ জন্ম
বিষয়শ্রেণী:১৩৪৭-এ মৃত্যু
বিষয়শ্রেণী:১৪শ শতাব্দীর দার্শনিক
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভাষার দার্শনিক
বিষয়শ্রেণী:রোমান ক্যাথলিক দার্শনিক
বিষয়শ্রেণী:স্কলাস্টিক দার্শনিক
বিষয়শ্রেণী:অ্যাঙ্গলিকান সাধু
জঁ ব্যুরিদাঁ

থাম্ব|জঁ ব্যুরিদাঁর হাতের লেখা একটি নোট বুক
**জঁ ব্যুরিদাঁ** () (১৩০০ - ১৩৫৮) একজন ফরাসি পুরোহিত ছিলেন। কোপার্নিকীয় বিপ্লবের পেছনে তার আবদান আছে বলে ধারণা করা হয়। তিনি মধ্যযুগের শেষ পর্যায়ের প্রভাবশালী দার্শনিক ছিলেন।

## পাদটীকা

বিষয়শ্রেণী:১৩০০-এ জন্ম
বিষয়শ্রেণী:১৩৫৮-এ মৃত্যু
বিষয়শ্রেণী:ফরাসি দার্শনিক
বিষয়শ্রেণী:মধ্যযুগীয় দার্শনিক
বিষয়শ্রেণী:মধ্যযুগীয় পদার্থবিদ
বিষয়শ্রেণী:১২৯৫-এ জন্ম
বিষয়শ্রেণী:১৩৬১-এ মৃত্যু
বিষয়শ্রেণী:প্রাকৃতিক দার্শনিক
বিষয়শ্রেণী:স্কলাস্টিক দার্শনিক
বিষয়শ্রেণী:রোমান ক্যাথলিক দার্শনিক
অ্যাসেম্বলি ভাষা

কম্পিউটার প্রোগ্রামিং- এ, **অ্যাসেম্বলি ভাষা** (বিকল্পভাবে **অ্যাসেম্বলার ভাষা**  বা **সিম্বলিক মেশিন কোড**), প্রায়শই কেবল **অ্যাসেম্বলি** হিসাবে উল্লেখ করা হয় এবং সাধারণত **এএসএম** হিসাবে সংক্ষেপে বলা হয়, এটি যে কোনও নিম্ন-স্তরের প্রোগ্রামিং ভাষা। ভাষার নির্দেশাবলী এবং কম্পিউটার স্থাপত্যের মেশিন কোড নির্দেশাবলীর মধ্যে একটি খুব শক্তিশালী যোগাযোগ রয়েছে। অ্যাসেম্বলি ভাষায় সাধারণত প্রতি মেশিনের নির্দেশে একটি বিবৃতি থাকে (1:1), তবে ধ্রুবক, মন্তব্য, অ্যাসেম্বলার নির্দেশিকা, প্রতীকী লেবেল, যেমন, মেমরি অবস্থান, রেজিস্টার এবং ম্যাক্রো  সাধারণত সমর্থন করে থাকে।

কোন **অ্যাসেম্বলি ভাষা** বলতে একটি নির্দিষ্ট কম্পিউটার আর্কিটেকচারে ব্যবহৃত মেশিন ভাষার মনুষ্যপাঠ্য রূপকে বোঝায়। মেশিন ভাষায় প্রোগ্রাম লেখা খুবই কঠিন, তাই অ্যাসেম্বলি ভাষা তৈরি করা হয়েছে। অ্যাসেম্বলার দিয়ে এই অ্যাসেম্বলি ভাষাকে মেশিন ভাষায় রূপান্তর করা হয়।

**অ্যাসেম্বলার** হল একটি কম্পিউটার প্রোগ্রাম যা অ্যাসেম্বলি ভাষাকে অবজেক্ট কোডে রূপান্তরিত করে।

## তথ্যসূত্র


বিষয়শ্রেণী:প্রোগ্রামিং ভাষা
বিষয়শ্রেণী:গ্রথিত ব্যবস্থা
ডুয়াল ইনলাইন মেমোরি মডিউল

থাম্ব|300px|দুই ধরনের ডিম: ১৬৮-পিন বিশিষ্ট এসডর‍্যাম মডিউল (উপরে) ও ১৮৪ পিন বিশিষ্ট ডিডিআর এসডির‍্যাম মডিউল (নিচে)।

**ডুয়াল ইনলাইন মেমোরি মডিউল** (dual in-line memory module), সংক্ষেপে ডিম (DIMM), অনেকগুলো র‌্যাম চিপের সমষ্টি। এই মডিউলগুলো কম্পিউটারে প্রিন্টেড সার্কিট বোর্ডে বসানো হয়। ডুয়াল ইনলাইন মেমোরি মডিউল বর্তমানে সবচেয়ে বেশি ব্যবহৃত মেমোরি মডিউল হিসেবে সিম বা সিঙ্গল ইনলাইন মেমোরি মডিউলের স্থলাভিষিক্ত হচ্ছে।

## রূপভেদ
ডিম স্লটের রূপভেদ ডিডিআর, ডিডিআরটু, ডিডিআরথ্রি ও ডিডিআরফোর র‍্যামে ব্যবহৃত হয়।

ডিমের কয়েকটি সাধারণ রূপ হল:

বিষয়শ্রেণী:কম্পিউটার স্মৃতি
ট্রাইসাইকেল থিয়েটার

thumb|
**ট্রাইসাইকেল থিয়েটার** লন্ডনের উত্তরে কিল্‌বার্ন অঞ্চলে অবস্থিত একটি নাট্যমঞ্চ তথা সিনেমা ঘর। রাজনীতি সচেতন বিবিধ নাটক উপস্থাপন করে ট্রাইসাইকেল সুনাম অর্জন করেছে। এ ছাড়াও মঞ্চটিতে সফল কমেডি নাটকও উপস্থাপন করা হয়েছে - যেমন ২০০৬ সালে ফ্যাবিউলেশান এবং দ্য থার্টি নাইন স্টেপ্‌স। সিনেমা ঘরটিতে সাধারণত আর্টহাউস চলচ্চিত্র বা বিদেশী চলচ্চিত্র প্রদর্শিত হয়ে থাকে।

## বহিঃসংযোগ
ট্রাইসাইকেল থিয়েটারের ওয়েবসাইট 

বিষয়শ্রেণী:লন্ডন
একাত্তরের দিনগুলি

**একাত্তরের দিনগুলি** বাংলাদেশী কথাসাহিত্যিক জাহানারা ইমাম রচিত মুক্তিযুদ্ধ ভিত্তিক গ্রন্থ। বইটি প্রথম প্রকাশিত হয় ১৯৮৬ সালের ফেব্রুয়ারি মাসে। এরপর আরো অনেকবার এটি পুনঃমুদ্রিত হয়।
## পটভূমি

বইটি ব্যক্তিগত দিনলিপি আকারে লেখা, যার শুরু ১৯৭১ সালের ১ মার্চ এবং সমাপ্তি সেই বছরের ১৭ ডিসেম্বর। মুক্তিযুদ্ধ চলাকালে ঢাকা শহরের অবস্থা ও গেরিলা তৎপরতার বাস্তব চিত্র এতে উঠে এসেছে। বইটিতে তার সন্তান শফি ইমাম রুমী অন্যতম প্রধান চরিত্র হিসেবে দেখা দেয় এবং তার মৃত্যুর জন্য জাহানারা ইমাম শহীদ জননী উপাধি পান।

জাহানার'র বইয়ে তার পুত্র রুমি একজন মেধাবী শিক্ষার্থী। সে প্রকৌশলী ডিগ্রি লাভের জন্য বিদেশ যাবার পরিকল্পনা করছিল, কিন্তু ১৯৭১ সালের মার্চে যুদ্ধ শুরু হয়ে যায় এবং সে স্বেচ্ছাসেবক হিসাবে মুক্তিবাহিনীতে যোগ দেয়। যুদ্ধের সময়, তার ছেলেকে পাকিস্তানি সেনাবাহিনীরা ধরে নিয়ে যায় এবং সে আর ফিরে আসেনি।

তার স্বামী শরীফ ইমাম একজন পুরকৌশল। তার হার্ট অ্যাটাক হয়েছিল, কিন্তু যুদ্ধের সময় প্রয়োজনীয় চিকিৎসার অভাবে তিনি মারা যান। ১৯৭১ সালের ১৬ ডিসেম্বরে বাংলাদেশ স্বাধীন হয় এবং তিনি তখনও বেঁচে ছিলেন। তিনি তার বাকি জীবন তার অন্য ছেলের সাথে কাটান।

## উৎস
* 

## তথ্যসূত্র

বিষয়শ্রেণী:১৯৮৬-এর বই
বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস
বিষয়শ্রেণী:বাংলা সাহিত্য
বিষয়শ্রেণী:বাংলাদেশী অ-কল্পকাহিনী বই
বিষয়শ্রেণী:বাংলাদেশী বই
বব মার্লে

**বব মার্লে** (জন্ম: ৬ ফেব্রুয়ারি, ১৯৪৫ - মৃত্যু: ১১ মে, ১৯৮১) জামাইকান রেগে শিল্পী, গীটার বাদক, গীতিকার। 'বাফেলো সোলজার', 'নো,ওম্যান, নো ক্রাই', 'গেট আপ স্ট্যান্ড আপ', 'ব্ল্যাক প্রগ্রেস'-এর মতো অনেক ভুবনকাঁপানো গান দিয়ে সংগীতপ্রেমীদের মন জয় করেছিলেন বব মার্লে। অবহেলিত মানুষের অধিকার নিয়ে গান গাওয়ায় অনেকের প্রিয় মানুষে পরিণত হয়েছিলেন মার্লে। নিজের গানে নানা ক্ষোভ ও সমস্যার কথা বলে মন জয় করেছিলেন তরুণদের। মার্লে ও তার ব্যান্ড ওয়েলার্স ১৯৭৪ সালে 'বার্নিন' নামে যে অ্যালবামটি নিয়ে আসে তাতে ছিল বিখ্যাত গান 'গেট আপ অ্যান্ড স্ট্যান্ড আপ'। ষাট ও সত্তরের দশকে দেশে দেশে উত্তাল জাতীয়তাবাদী ও সাম্রাজ্যবাদবিরোধী আন্দোলনে বিদ্রোহী মানুষের বুকে সাহস জুগিয়েছে এ গান।

## জন্ম
জ্যামাইকার কুখ্যাত একটি শহরতলির বস্তিতে ১৯৪৫ সালের ৬ ফেব্রুয়ারি জন্মগ্রহণ করেন মার্লে। তার জন্মের সময় জ্যামাইকা ছিল একটি অশান্ত দেশ। রাজনৈতিক, সামাজিক, অর্থনৈতিক সব ক্ষেত্রেই অস্থিরতা চলছিল দেশটিতে। শ্বেতাঙ্গ-কৃষ্ণাঙ্গ বিভেদের কারণে সংঘাতও ছিল নিয়মিত ঘটনা। কৃষ্ণাঙ্গ মা ও শ্বেতাঙ্গ বাবার কারণে ছোটবেলা থেকেই সাদা-কালো দ্বন্দ্বে ভুগতেন তিনি।
 
## বিশ্বাস ও দর্শন
alt=|thumb|left|150px|নাইন মাইলে বব মার্লের বাড়ি, যেখানে মার সাথে ছোটবেলায় থাকতেন
সুবিন্যস্ত জটাধারী চুলের মার্লে সবসময় মানবতার পক্ষে গান গাইতেন। তাই তার অবস্থান ছিল কৃষ্ণাঙ্গদের পক্ষে। ‘নিপীড়িত আর খেটে খাওয়া মানুষের জন্য গান করতেন তিনি। সবাইকে বলতেন একত্র হতে, কাঁধে কাঁধ মিলিয়ে থাকতে। বিশ্বের বিভিন্ন স্থানে কালোদের ওপর চলতে থাকা বর্ণবাদী নির্যাতনের বিরুদ্ধে অবস্থান নিয়েছিলেন তার গানের মাধ্যমে। রাজনৈতিক আগ্রাসনের প্রতিবাদও করেছেন মার্লে গানের মাধ্যমে। অধিকারবঞ্চিত মানুষের পক্ষ নিয়ে তিনি সাম্রাজ্যবাদের বিরোধিতা করতেন তার গানের মাধ্যমে। নিজ দেশের রাজনৈতিক সংঘাত মেটাতেও গুরুত্বপূর্ণ ভূমিকা রেখেছিলেন তিনি। শান্তির জন্য কয়েকটি কনসার্ট করেছেন তিনি জ্যামাইকায়। এ সব কনসার্টের মাধ্যমে তিনি রাজনৈতিক নেতাদের এক মঞ্চে আনার চেষ্টা করতেন। বব মার্লে তার পুরো ক্যারিয়ারেই যুক্ত ছিলেন রাসটাফারি আন্দোলনের সঙ্গে। জীবনঘনিষ্ঠ গান গাইতেন বলেই বিশ্বজুড়ে মার্লের বিপুল জনপ্রিয়তা তৈরি হয়। ইউরোপ ও আমেরিকার বিভিন্ন দেশে অনেক কনসার্টে গান গেয়েছেন তিনি। ১৯৯৯ সালে তার 'বব মার্লে এন্ড দ্য ওয়েইলার্স' অ্যালবামকে 'বিশ শতকের সেরা অ্যালবাম' নির্বাচিত করে টাইম ম্যাগাজিন।

## ব্যান্ডদল
thumb|left|150px|কনসার্টে বব মার্লে, জুরিখ, ১৯৮০।
মাত্র ১৮ বছর বয়সেই কয়েকজন বন্ধুকে নিয়ে ব্যান্ডদল গঠন করেছিলেন মার্লে। এরপর কখনো দলের হয়ে আবার কখনো এককভাবেই গানের অ্যালবাম বের করেছেন। একাধারে গীতিকার, সুরকার, গায়ক ও গিটারবাদক ছিলেন।

## মৃত্যু
[thumb|Bob Marley's flat in 1972 at 34 Ridgmount Gardens, [Bloomsbury, London, his first UK address.]]
ফুসফুস ও মস্তিষ্কের ক্যান্সারের কারণে তার শিল্পীজীবন মাত্র ১৮ বছরের মধ্যেই সীমাবদ্ধ থাকে। ১৯৮১ সালের ১১ মে তার মৃত্যু হয়। এরপর অনেক বছর পার হলেও এখনো তার জনপ্রিয়তায় ভাটা পড়েনি।

## তথ্যসূত্র

## বহিঃসংযোগ

বিষয়শ্রেণী:১৯৪৫-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:জ্যামাইকান সঙ্গীতশিল্পী
বিষয়শ্রেণী:জ্যামাইকান গীতরচয়িতা
বিষয়শ্রেণী:রেগে শিল্পী
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:মার্কিন পুরুষ গিটারবাদক
বিষয়শ্রেণী:আইল্যান্ড রেকর্ডসের শিল্পী
বিষয়শ্রেণী:গুলি খেয়ে বেঁচে যাওয়া
বিষয়শ্রেণী:ফ্লোরিডায় ক্যান্সারে মৃত্যু
বিষয়শ্রেণী:প্রাক্তন রোমান ক্যাথলিক
বিষয়শ্রেণী:যুক্তরাজ্যে দেশত্যাগী জামাইকান
বিষয়শ্রেণী:সেন্ট অ্যান পারিশের ব্যক্তি
তুলসী

**তুলসী** (বৈজ্ঞানিক নাম: *Ocimum sanctum*) একটি ঔষধিগাছ। তুলসী অর্থ যার তুলনা নেই। তুলসী গাছ লামিয়াসি পরিবারের অন্তর্গত একটি সুগন্ধী উদ্ভিদ। হিন্দু সম্প্রদায়ের কাছে এটি একটি পবিত্র উদ্ভিদ হিসাবে সমাদৃত। ব্রহ্মবৈবর্তপুরাণে তুলসীকে 'সীতাস্বরূপা', স্কন্দপুরাণে 'লক্ষীস্বরূপা', চর্কসংহিতায় 'বিষ্ণুপ্রিয়া', ঋকবেদে 'কল্যাণী' বলে আখ্যায়িত করা হয়েছে।

## সাধারণ পরিচিতি ও বিবরণ
সীমানা|বাম|থাম্ব|244x244পিক্সেল|একটি একক তুলসী ফুল (বিবর্ধিত চিত্র)
তুলসী একটি ঘন শাখা প্রশাখা বিশিষ্ট ২/৩ ফুট উঁচু একটি চিরহরিৎ গুল্ম। এর মূল কাণ্ড কাষ্ঠল, পাতা ২-৪ সেন্টিমিটার লম্বা হয়। পাতার কিনারা খাঁজকাটা, শাখাপ্রশাখার অগ্রভাগ হতে ৫টি পুষ্পদণ্ড বের হয় ও প্রতিটি পুষ্পদণ্ডের চারদিকে ছাতার আকৃতির মত ১০-২০ টি স্তরে ফুল থাকে। প্রতিটি স্তরে ৬টি করে ছোট ফুল ফোটে। এর পাতা, ফুল ও ফলের একটি ঝাঁঝালো গন্ধ আছে। তুলসী গাছ পরিবেশে প্রচুর পরিমাণে অক্সিজেন সরবরাহ করে, একারণে একে 'অক্সিজেনের ভাণ্ডার' বলা হয়।

## প্রাপ্তিস্থান
বাংলাদেশ ও ভারতের প্রায় সর্বত্র তুলসী দেখা যায়। হিন্দুধর্মে তুলসীকে দেবীরূপে পূজা করা হয়, তাই হিন্দুবাড়িতে এটি বেশি দেখা যায়। ভারতে তুলসী বাণিজ্যিকভাবে চাষ হয়। বাংলাদেশে বাণিজ্যিকভাবে চাষ না হলেও ঔষধি উদ্ভিদ হিসেবে এবং ভেষজ চিকিৎসায় এর ব্যাপক ব্যবহার রয়েছে।  জুলাই, আগস্ট বা নভেম্বর, ডিসেম্বর মাসে এতে মঞ্জরী দেখা দেয়। সমতলভূমি থেকে শুরু করে হিমালয়ের পাদদেশে প্রায় ৬০০০ ফুট উচ্চতা পর্যন্ত এদের জন্মাতে দেখা যায়।

## ব্যবহার
তুলসী গাছের নানা ঔষধি ব্যবহার রয়েছে।

# প্রাচীনকাল থেকে সর্দি, কাশি, ঠাণ্ডা লাগা ইত্যাদি নানা সমস্যায় তুলসী ব্যবহৃত  হয়ে আসছে। ঠাণ্ডা ও সর্দিজনিত যেকোনো সমস্যায় তুলসী রস ও মধু একত্রে খেলে ভালো ফল পাওয়া যায়। এ গাছের রস কৃমি ও বায়ুনাশক। ঔষধ হিসাবে এই গাছের ব্যবহার্য অংশ হলো এর রস, পাতা এবং বীজ। আয়ুর্বেদ ও ভেষজ চিকিৎসায় তুলসীর ব্যাপক ব্যবহার বয়েছে, বিশেষত ভারতীয় উপমহাদেশে।
# অতিরিক্ত ঠাণ্ডা বা গরমে চোখ ওঠে। রোগটি অত্যন্ত সঃক্রামক। এসময় তুলসী পাতার রস কাজলের মত চোখে দিলে বা মধু মিশিয়ে তা চোখে দিলে চোখ ওঠা, চোখে দিয়ে জল পড়া বন্ধ হয়।
# কুষ্ঠরোগ হলে তুলসী পাতার রস সব সময় সেবন করা উচিত। যদি আঙুল ক্ষয়ে যায়, হাড়ে আক্রমণ করে, তাহলেও তুলসীর রস খাওয়া উপকারী।
# দাঁতে যদি খুব যন্ত্রণা হয় তবে তুলসী পাতার সঙ্গে গোল মরিচ মিশিয়ে বেটে তার তৈরী করে তা দাঁতের যন্ত্রণার জায়গায় চেপে বসিয়ে দিলে দাঁতের যন্ত্রণা কমে যায়।
# জন্ডিস রোগ হলে ৫ গ্রাম তুলসী পাতা, ৫ গ্রাম জল দিয়ে বেটে খেলে জন্ডিস রোগে যে হলুদ বর্ণ হয় তা কেটে যায়। রোগীর রোগ সেরে যায়।

## প্রকারভেদ

ভারতে যে **চার প্রকার** তুলসী গাছ দেখা যায় সেগুলি হলো:

# বাবুই তুলসী
# রামতুলসী
# কৃষ্ণ-তুলসী
# শ্বেত তুলসী

## চিত্রশালা

চিত্র:Ocimum tenuiflorum 03395.jpg|তুলসীর ফুল


## আরও দেখুন
* কালমেঘ
* সর্পগন্ধা
* ভৃঙ্গরাজ
* হেলেঞ্চা
* আদা
*কুলেখাঁড়া
*থানকুনি

## তথ্যসূত্র

## বহিঃসংযোগ

বিষয়শ্রেণী:উদ্ভিদ
বিষয়শ্রেণী:সুগন্ধি উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ভেষজ
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:ভারতীয় মসলা
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
দুখাই

***দুখাই*** মোরশেদুল ইসলাম পরিচালিত একটি বাংলাদেশী বিপর্যয়-নাট্যধর্মী চলচ্চিত্র। এটি ১৯৯৭ সালে মুক্তি পায়। ১৯৭০ সালের ১২ই নভেম্বর শতাব্দির প্রলয়ঙ্কারী ঘূর্ণিঝড় ও জলোচ্ছ্বাসে বাংলাদশের উপকূলীয় এলাকায় দশ লক্ষাধিক মানুষ প্রাণ হারায়। এই মর্মান্তিক কাহিনী নিয়ে মোরশেদুল ইসলাম নির্মাণ করেন চলচ্চিত্রটি। এতে প্রাকৃতিক দুর্যোগের মুখে উপকূলীয় অঞ্চলের মানুষের জীবন-সংগ্রাম দেখানো হয়েছে। অভিনয় করেছেন রাইসুল ইসলাম আসাদ, রোকেয়া প্রাচী প্রমুখ।

## কাহিনি সংক্ষেপ
দুখাই হলো এই ছবির কেন্দ্রীয় চরিত্র। তাদের পরিবারের ছয়জন সদস্য। দুখাই সবচেয়ে বড় এবং তারা পদ্মা তীরে বসবাস করে আর বাপ-দাদার পেশা হলো তাঁতী। বংশ পরাম্পরা তারা একই পেশায় জড়িত। পদ্মার তীরবর্তী হওয়ায় নদী ভাঙ্গনের শব্দে সর্বদাই ভয় আর আতঙ্ক কাজ করে। তাদের সোনার সংসার। কাজ করে সংসার চালায়। বাড়িতে দুইটি ঘর এবং কাপড় বুনানো দুটি যন্ত্র। নদী ভাংতে ভাংতে বাড়ির নিকটে চলে আসছে। এক বিকেলে তার বাবা বলছে, ‘সর্বনাশা পদ্মার হাত থেকে বাড়িটারা আর টিকিয়ে রাখা গেল না বাবা? এতোগুলো মানুষ লইয়া এহন আমি কই গিয়া খারামু?’ ‍দুখু মিয়া বলছে, ‘ওতো উতলা হইলে চলবে কেমনে, বাজান- আল্লাহ তো আছে? হ... আল্লাহ।

এক অন্ধকারের রাত্রিতে প্রতিবেশীদের চিৎকারে ঘুম ভেঙ্গে যায়। সবাই চিৎকার করে বলছে, ‘ও দুখুর বাপ পোলাপাইন লইয়া বাইর হও, তোমার ঘর ভাইঙ্গা পড়লো।

এরপর অনেক দূরে গিয়ে আবার নতুন করে ঘর বানানো, কর্কশ শুকনা বালুর চরের উপর ফসল ফলানো। এভাবে ধীরে ধীরে সংসার চলতে লাগলো। বোন বড় হয়েছে তাকে বিবাহ দিতে হবে। এভাবেই চলছিল তাদের জীবন। কিন্তু ১৯৭০ সালের ১২ই নভেম্বর শতাব্দির প্রলয়ঙ্কারী ঘূর্ণিঝড় ও জলোচ্ছ্বাসে প্রায় ১০ লক্ষ মানুষের প্রাণহানী হয়। দুখু মিয়ারও তেমনি বাবা-মা, ভাই-বোন সবাই মারা যায়। দুখু মিয়া একা হয়ে যায়। দীর্ঘদিন না খেয়ে সবার শোক কাটিয়ে এক সময় প্রতিবেশিদের ন্যায় নিজেও একটি ঘর তুলে।
ধীরে ধীরে শরীরে চাক-চিক্যতা ফিরে আসে। একটি বিয়ে করে সংসার শুরু করে। এরপর ১৯৭০ এর পর আসে ১৯৭১ সালের মুক্তিযুদ্ধ। একটি কন্যা সন্তানের বাবা হলেন দুখু মিয়া, ভালো নাম দুখাই। এবার মেয়ের মাঝেই নিজের অস্তিত্ব খুঁজে পেলে। স্ত্রী সন্তান নিয়ে ভালো কাটছিল তাদের তিনজনের সংসার।

আবার প্রাকৃতিক দুর্যোগ-ঘূণীঝড়-জলোচ্ছ্বাস আঘাত হানে ১৯৮৫ সালে ২৪ মে। এবারও করুণ মৃত্যু হলো হাজার হাজার মানুষের। দুখু মিয়ার স্ত্রী-সন্তান দুজনেই মারা গেল।

## শ্রেষ্ঠাংশে
* রাইসুল ইসলাম আসাদ
* রোকেয়া প্রাচী
* মেহবুবা মাহনূর চাঁদনী
* নাজমা আনোয়ার
* আমিরুল হক চৌধুরী
* নিশি
*আবুল খায়ের
*কেরামত মাওলা

## সংগীত
এই ছবির সংগীত পরিচালনা করেছিলেন পুলক গুপ্ত।

## সম্মাননা
এই চলচ্চিত্রটি ২২তম জাতীয় চলচ্চিত্র পুরস্কারে শ্রেষ্ঠ চলচ্চিত্র হিসেবে পুরস্কার লাভ করে। এছাড়া এই চলচ্চিত্রের কলা-কুশলীবৃন্দও বিভিন্ন বিভাগে পুরস্কার লাভ করে।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৭-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:মোরশেদুল ইসলাম পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
ব্রিটিশ

**ব্রিটিশ** বলতে বোঝাতে পারে:

* গ্রেট ব্রিটেন দ্বীপ সম্পর্কিত বস্তু বা ব্যক্তি
* যুক্তরাজ্য সম্পর্কিত ব্যক্তি বা বস্তু
** ব্রিটিশ জাতি, যুক্তরাজ্য, ব্রিটিশ ওভারসিজ অঞ্চল, ব্রিটিশ রাজমুকুটের নির্ভরশীল অঞ্চলের স্থানীয় বা জাতীয় বাসিন্দা
** ব্রিটিশ ইংরেজি, যুক্তরাজ্যে প্রচলিত ইংরেজি ভাষা
* গ্রেট ব্রিটেন রাজ্য (১৭০৭–১৮০০) সম্পর্কিত ব্যক্তি বা বস্তু
* গ্রেট ব্রিটেন ও আয়ারল্যান্ড যুক্তরাজ্য (১৮০১–১৯২২) সম্পর্কিত ব্যক্তি বা বস্তু

## আরও দেখুন
* ব্রিটিশ দ্বীপপুঞ্জ
** ব্রিটিশ দ্বীপপুঞ্জের পরিভাষা
* ব্রিটিশ সাম্রাজ্য
* ইংরেজ (দ্ব্যর্থতা নিরসন)
দীপু নাম্বার টু

***দীপু নাম্বার টু*** বাংলাদেশী লেখক মুহাম্মদ জাফর ইকবাল রচিত ১৯৮৪ সালের বাংলা কিশোর উপন্যাস। এটি বাংলাদেশের শিশু-কিশোর সংবাদপত্র কিশোর বাংলার ১৯৮১ সালের ঈদ সংখ্যায় প্রথম প্রকাশিত হয়েছিল। মার্কিন যুক্তরাষ্ট্রে অবস্থানকালে লেখক এই উপন্যাসটি রচনা করেন। সময় প্রকাশন এই উপন্যাসটি গ্রন্থাকারে প্রকাশ করে। ১৯৯৬ সালে এই উপন্যাস অবলম্বনে একই শিরোনামে একটি চলচ্চিত্র নির্মিত হয়।

## পটভূমি
"দীপু নাম্বার টু" রচনা প্রসঙ্গে লেখক জাফর ইকবাল বলেন, "আমি যখন পদার্থ বিজ্ঞানে পিএইচ.ডি. করার জন্যে মার্কিন যুক্তরাষ্ট্রে গিয়েছি তখন সেখানে আমি একেবারেই একা, বাংলায় কথা বলার একজন মানুষও নেই পড়াশোনার প্রচণ্ড চাপ, সিয়াটলের মেঘে ঢাকা ধূসর আকাশ, গুঁড়িগুড়ি বৃষ্টি, কনকনে শীত সব মিলিয়ে খুব মন খারাপ করা নিঃসঙ্গ একটা পরিবেশ। একাকিত্ব দূর করার জন্যে আমি তখন কল্পনায় একটা কিশোর তৈরি করে নিয়েছিলাম। তার নাম দিয়েছিলাম দীপু। যখন মন খারাপ হতো সেই কিশোরটি তখন আমাকে সঙ্গ দিতো। বিশ্ববিদ্যালয়ের বৃষ্টিভেজা ক্যাম্পাসের পিঠে ব্যাকপ্যাক নিয়ে হাঁটতে হাঁটতে সেই কাল্পনিক চরিত্রকে তা আপনজনদের প্রায় সত্যিকার মানুষদের মতো দেখতে পেতাম। এক সময় সেই কিশোর আর তার প্রিয় মানুষদের সুখ-দুঃখ আর অ্যাডভেঞ্চারের কাহিনীটা লিখতে বসেছি, গভীর ভালোবাসা নিয়ে লিখে শেষ করেছি। লেখা শেষ হলে নাম দিয়েছি দীপু নাম্বার টু!" 

## কাহিনীসংক্ষেপ
সংসারে দুজন ব্যক্তি - আব্বা ও দীপু। দীপু জানে ওর মা বেঁচে নেই। দীপুর বাবার খুব অদ্ভুত স্বভাব, কোনো জায়গাতেই বাবার তিন-চার মাসের বেশি থাকতে ভালো লাগে না। প্রতি বছর-ই দীপুর বাবা পোস্টিং নিয়ে নতুন নতুন জায়গায় যান; খুব স্বাভাবিক ভাবেই দীপুকেও বাবার সাথে ঘুরতে হয়। প্রতি বছর-ই সে ভর্তি হয় নতুন স্কুলে। এরই ধারাবাহিকতায় সে ক্লাস এইটে ভর্তি হয় নতুন স্কুলে। ভর্তির প্রথম দিনেই দীপুর ভালো লেগে যায় এই নতুন স্কুল। তারিক ছাড়া প্রায় সবার সঙ্গে বন্ধুত্ব হয়ে যায় তার। ঘটনাপ্রবাহে তারিক হয়ে ওঠে দীপুর ঘনিষ্ঠতম বন্ধু। এক পর্যায়ে দীপু জানতে পারে ওর মায়ের কথা। জানতে পারে, বাবার সঙ্গে সম্পর্ক ছিন্ন করে বহুদিন আগে আমেরিকা চলে গিয়েছিলেন। দেশে এসেছেন কয়েক দিনের জন্য। ছেলেকে দেখতে চেয়ে বাবাকে চিঠি লিখেছেন। দীপু একা একাই মায়ের সঙ্গে দেখা করার জন্য ঢাকায় যায়। মাকে পেয়ে দীপুর মধ্যে অদ্ভুত এক অনুভূতি জেগে ওঠে। তারপরও সে আবার ফিরে আসে বাবার কাছে। মা ফিরে যান আমেরিকায়। এদিকে দীপু জানতে পারে তারিকের অপ্রকৃতিস্থ মায়ের কথা। তারিকের স্বপ্ন টাকা আয় করে ওর মায়ের চিকিৎসা করাবে। এরপর শুরু হয় দুঃসাহসিক অভিযান। বুদ্ধি আর সাহস খাটিয়ে দীপু, তারিক আর ওদের বন্ধুরা দেশের প্রত্নতাত্ত্বিক নিদর্শন মূর্তি পাচারকারী চক্রকে ধরিয়ে দেয়।

### প্রধান চরিত্রগুলো

* দীপু
* আব্বা (দীপুর আব্বা)
* আম্মা (দীপুর আম্মা)
* স্কুল শিক্ষক
* তারিক, দীপুর বন্ধু
* সাজ্জাদ, দীপুর বন্ধু
* বাবু, দীপুর বন্ধু
* টিপু, দীপুর বন্ধু
* নান্টু, দীপুর বন্ধু
* মিঠু, দীপুর বন্ধু
* বিলু, দীপুর বন্ধু
* রাশেদ, দীপুর বন্ধু
* জামশেদ চাচা

## চলচ্চিত্রে অভিযোজন
উপন্যাসটি অবলম্বনে ১৯৯৬ সালে রাষ্ট্রীয় অনুদানে একটি চলচ্চিত্র নির্মিত হয়। চলচ্চিত্রটি পরিচালনা করেন চলচ্চিত্রকার মোরশেদুল ইসলাম। চলচ্চিত্রের নাম ভূমিকায় অভিনয় করেছিলেন অরুন সাহা। এছাড়াও বিভিন্ন চরিত্রে অভিনয় করেছিলেন বুলবুল আহমেদ, ববিতা, আবুল খায়ের, গোলাম মুস্তাফা, শুভাশীষ সহ আরও অনেকে।

## তথ্যসূত্র

## বহিঃসংযোগ
*

বিষয়শ্রেণী:১৯৮৪-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা কিশোর উপন্যাস
বিষয়শ্রেণী:মুহম্মদ জাফর ইকবালের বই
বিষয়শ্রেণী:সময় প্রকাশনের বই
লালসালু (চলচ্চিত্র)

**লালসালু** তানভীর মোকাম্মেল পরিচালিত একটি বাংলা চলচ্চিত্র। সৈয়দ ওয়ালিউল্লাহর বিখ্যাত লালসালু উপন্যাস অবলম্বনে ২০০১ সালে এটি তৈরি হয়েছে। ছবিটি একাধিক জাতীয় পুরস্কার লাভ করে। এতে প্রধান চরিত্রে অভিনয় করেছেন রাইসুল ইসলাম আসাদ।

লালসালু একটা সামাজিক সমস্যামূলক বাঙালি  চলচ্চিত্র, এর কাহিনী হলঃ
যুগ যুগ ধরে শেকড় গাড়া কুসংস্কার
,অন্ধবিশ্বাস ও ভীতির সংগে জীবনাকাংখার দ্বন্দ্ব।গ্রামীণ মানুষের ধর্ম বিশ্বাসকে কাজে লাগিয়ে  কেন্দ্রীয়
চরিত্র মজিদ এর প্রতারণাজাল বিস্তারের
মাধ্যমে, সে কীভাবে সমাজের কর্তা ব্যক্তিত্ব হয়ে ওঠে, সেই কাহিনীই ফুটে উঠেছে এই চলচ্চিত্রে।
তার এই সর্বগ্রাসী আত্মচেতনায়  সে সঙ্গী করে গ্রামের মাতব্বরকেও। গ্রামে যাতে সুষ্ঠু  শিক্ষার প্রসার ঘটতে না পারে, তাই  শিক্ষিত যুবক আক্কাসের
স্কুল বানানোর  প্রয়াস  সে কৌশলে
দূর করে, এভাবে নিজের অস্তিত্বকে টিকিয়ে রাখার জন্য সে কুসংস্কার, শঠতা ও অন্ধবিশ্বাসের আশ্রয় নেয়, এভাবে কাহিনীর শেষ দিকে ২য়
স্ত্রী জমিলার দৃপ্ত চেতনায় মজিদ তার আত্ননিয়ন্ত্রণ এর জায়গাটি খুজে পায়, এবং অনুশোচনায়  জর্জরিত হলেও গড়ে তোলে তার মিথ্যার সাম্রাজ্য। এই চলচ্চিত্রে গ্রাম্য মাজার সংস্কৃতির  আগ্রাসনকে গভীর চেতনায় ফুটিয়ে তোলা হয়েছে।

## শ্রেষ্ঠাংশে
* রাইসুল ইসলাম আসাদ - মজিদ
* তৌকির আহমেদ - আক্কাস
* মেহবুবা মাহনূর চাঁদনী - জমিলা
* আমিরুল হক চৌধুরী
* চিত্রলেখা গুহ -
* রওশন জামিল
* মুনিরা ইউসুফ মেনী
* আলী যাকের
*রহিমা

## নির্মাণ নেপথ্য
## সম্মাননা
### বাংলাদেশ জাতীয় চলচ্চিত্র পুরস্কার
* শ্রেষ্ঠ চলচ্চিত্র 
* শ্রেষ্ঠ পরিচালক
* শ্রেষ্ঠ অভিনেতা
* শ্রেষ্ঠ গল্প
* শ্রেষ্ঠ সংলাপ
* শ্রেষ্ঠ চিত্রনাট্যগ্রহণ
* শ্রেষ্ঠ শব্দগ্রহণ

## সংগীত
## আরও দেখুন
* লালসালু (উপন্যাস)

## তথ্যসূত্র

## বহিঃসংযোগ
* 

বিষয়শ্রেণী:২০০১-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:তানভীর মোকাম্মেল পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
লালসালু (দ্ব্যর্থতা নিরসন)

**লালসালু** দ্বারা বুঝানো হতে পারে:

* লালসালু বা লালশালু - লাল কাপড় বিশেষ, যা সাধরনত মাজারসমূহে কবরের গিলাব বা আবরণ হিসেবে ব্যবহৃত হয়।
* লালসালু (উপন্যাস) - সৈয়দ ওয়ালিউল্লাহ রচিত একটি উপন্যাস ।
* লালসালু (চলচ্চিত্র) - তানভীর মোকাম্মেল পরিচালিত একটি বাংলা চলচ্চিত্র।

## আরও দেখুন
* লালদিঘি (দ্ব্যর্থতা নিরসন)
* লালবাগ (দ্ব্যর্থতা নিরসন)
চিত্রা নদীর পারে

***চিত্রা নদীর পারে*** তানভীর মোকাম্মেল পরিচালিত ১৯৯৮ সালের বাংলাদেশী চলচ্চিত্র। ১৯৪৭ সালের দেশবিভাগ তৎকালীন পূর্ব পাকিস্তানে হিন্দুদের জীবনে যে প্রভাব ফেলেছিল, তা এই ছবিতে দেখানো হয়েছে। কাহিনীর শুরু ১৯৪৭ থেকে এবং শেষ হয় ৬০'-এর দশকে। অভিনয় করেছেন মমতাজউদ্দীন আহমেদ, আফসানা মিমি, তৌকির আহমেদ, রওশন জামিল, সুমিতা দেবী প্রমুখ। ছবিটি বিভিন্ন দেশের চলচ্চিত্র উৎসবে প্রদর্শিত হয় এবং ২৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সাতটি বিভাগে পুরস্কার লাভ করে।

## কাহিনী সংক্ষেপ
সময়টা ১৯৪৭, তৎকালীন পূর্ব পাকিস্তানের ছোট্ট জেলা নড়াইল। শশীভূষণ সেনগুপ্ত নামের এক হিন্দু উকিল (মমতাজউদ্দীন আহমেদ) থাকতেন তার বিধবা বোন অনুপ্রভা (রওশন জামিল), এবং দু’টি ছোট ছেলে-মেয়ে মিনতি ও বিদ্যুৎকে নিয়ে। বাড়ির পাশেই বয়ে চলা নদী চিত্রা। ততদিনে শুরু হয়ে গেছে হিন্দু-মুসলমান সংখ্যাগরিষ্ঠের ভিত্তিতে দেশভাগ। পূর্ব পাকিস্তান থেকে হিন্দু সম্প্রদায়ের লোকজন দেশ ত্যাগ করে চলে যাচ্ছে পশ্চিমবঙ্গে। এ অবস্থায় শশীভূষণের উপরেও দেশত্যাগের চাপ আসতে শুরু করে, কিন্তু তিনি বাপ-দাদার ভিটা ছেড়ে পরদেশে পাড়ি না জমানোর সিদ্ধান্তে অনড়। কিন্তু তার ছোট ছেলে বিদ্যুৎ মুসলমান বন্ধুদের দ্বারা উৎপীড়িত হয়ে কোলকাতা চলে যাবার বায়না শুরু করে। অগত্যা বিদ্যুৎকে পড়াশোনার জন্য কোলকাতা পাঠিয়ে দেন শশীভূষণ। এরপর কিছু সময় কেটে যায়।

১৯৬৪ সাল, শশীভূষণের মেয়ে মিনতি (আফসানা মিমি) ততদিনে বড় হয়ে গেছে। ছোট বেলার খেলার সাথী বাদলের (তৌকীর আহমেদ) সাথে প্রেমের সম্পর্ক গড়ে ওঠে মিনতির। বাদল ঢাকা বিশ্ববিদ্যালয়ে পড়তে গিয়ে জড়িয়ে পড়ে মার্শাল’ল বিরোধী আন্দোলনে। একদিন মিছিলে পুলিশের অতর্কিত গুলিতে মারা যায় বাদল। এরমধ্যে চারিদিকে শুরু হয়ে যায় হিন্দু-মুসলমান সাম্প্রদায়িক দাঙ্গা।

সেই দাঙ্গার শিকার হন শশীভূষণের বিধবা ভাতিজি বাসন্তী। ধর্ষিত হয়ে চিত্রা নদীর পারে আত্মাহুতি দেয় সে। ঘটনাটি শশীভূষণকে মানসিকভাবে দুর্বল করে দেয়। অসুস্থ শশীভূষণ সেই চিত্রা নদীর পাড়েই তার শেষ নিঃশ্বাস ত্যাগ করেন। নিয়তির নির্মম পরিহাসে অবশেষে দেশ ছেড়ে কোলকাতায় পাড়ি জমায় মিনতি ও অনুপ্রভা।

## শ্রেষ্ঠাংশে
* মমতাজউদ্দীন আহমেদ - শশীভূষণ সেনগুপ্ত
* আফসানা মিমি - মিনতি
* তৌকির আহমেদ - বাদল
* রওশন জামিল - অনুপ্রভা
* সুমিতা দেবী

## সংগীত
*চিত্রা নদীর পারে* ছবির সংগীত পরিচালনা করেছেন সৈয়দ সাবাব আলী আরজু।

## পুরস্কার
চিত্রা নদীর পারে ১৯৯৯ সালে ৭টি বিভাগে জাতীয় চলচ্চিত্র পুরস্কার লাভ করে। সেগুলো হল- 

এছাড়া ব্রিটিশ ফিল্ম ইনস্টিটিউটের করা সর্বকালের সেরা ১০ বাংলাদেশী চলচ্চিত্রের সমালোচক ও দর্শকপ্রিয়তা উভয় ক্যাটাগরিতেই রয়েছে এ ছবিটি।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এর চলচ্চিত্র
বিষয়শ্রেণী:১৯৯০-এর দশকের ঐতিহাসিক চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী ঐতিহাসিক চলচ্চিত্র
বিষয়শ্রেণী:তানভীর মোকাম্মেল পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৯৯-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:পূর্ব পাকিস্তানের পটভূমিতে চলচ্চিত্র
বিষয়শ্রেণী:ভারত বিভাজনের পটভূমিতে চলচ্চিত্র